تورکیه-‌ده یئنی نوع کروناویروس‌دان (کووید-19) بو گون داها 19 نفر اؤلوب.
بونو تورکیه-‌نین ساغلیق ناظیری فخرالدین قوجا یئنی نوع کروناویروسلا (کووید-19) موباریزه تدبیرلریله باغلی یارادیلان علم قورومونون توپلانتی‌سیندان سونرا بیلدیریب.
ناظیر قئید ائدیب کی، سون 24 ساعاتدا 52 مین 901 شوبهه‌لی کروناویروس تستیندن کئچیب، اونلاردان 1492-نین جاوابی پوزیتیو چیخیب. بو گون داها 1261 خسته ساغالیب.
تورکیه-‌ده یئنی نوع کروناویروس‌دان ایندییه‌دک 4861 نفر اؤلوب، 182 مین 727 نفر بو اینفکسیونا یولوخوب، 154 مین 640 نفری ایسه معالیجه اولونوب.
